સોખડા રહેતાં અણદાભાઇ દેવાભાઇ ધોરીયા (ઉ.૬૦) નામના કોળી વૃધ્‍ધ ગત રાત્રે નવેક વાગ્‍યે પગીપણાની નોકરી પર રૂડાનગરમાં હતાં ત્‍યારે કોઇ જનાવર કરડી જતાં સિવિલ હોસ્‍પિટલમાં ખસેડાયા હતાં. પરંતુ અહિ મોડી રાત્રે મોત નિપજ્‍યું હતું. હોસ્‍પિટલ ચોકીના જગુભા ઝાલાએ કુવાડવા રોડ પોલીસને જાણ કરતાં જરૂરી કાર્યવાહી કરવામાં આવી હતી. મૃત્‍યુ પામનાર અણદાભાઇ બે ભાઇ અને પાંચ બહેનમાં નાના હતાં. સંતાનમાં બે પુત્ર તથા બે પુત્રી છે. બનાવથી કોળી પરિવારમાં ગમગીની છવાઇ ગઇ હતી.